

VLADA REPUBLIKE HRVATSKE

Zagreb, 3. svibnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju suorganizacije 30. Vinistre, međunarodne izložbe vina i vinarske opreme |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**Z A K L J U Č A K**

1. Prihvaća se suorganizacija 30. Vinistre, međunarodne izložbe vina i vinarske opreme, koja će se održati u Poreču od 10. do 12. svibnja 2024.

2. Sredstva potrebna za provedbu ovoga Zaključka u iznosu od 30.000,00 eura osigurana su u Državnom proračunu Republike Hrvatske za 2024. i projekcijama za 2025. i 2026. godinu u okviru razdjela 060 Ministarstva poljoprivrede.

3. Zadužuje se Ministarstvo poljoprivrede za provedbu ovoga Zaključka.

KLASA:

URBROJ:

Zagreb, \_\_\_\_\_\_\_. 2024.

 PREDSJEDNIK

 mr.sc. Andrej Plenković

**Obrazloženje**

Proizvodnja hrvatskih vina je usmjerena na razvoj kvalitete i porast udjela kvalitetnih i vrhunskih vina u ukupnom prometu vina.

Hrvatskim vinarima je nakon punopravnog članstva u Europskoj uniji otvoren pristup tržištu od oko 500 milijuna stanovnika na kojem hrvatska vina mogu ponuditi svoju posebnu kakvoću i specifična organoleptička svojstva.

Hrvatska kao afirmirana turistička zemlja s tisuću otoka, čistim morem i brojnim kulturnim i prirodnim znamenitostima koja zahvaljujući specifičnim i raznolikim klimatskim, reljefnim i tradicionalnim obilježjima, može i treba ponuditi brojna vina malih serija visoke kakvoće, a posebno ona proizvedena od autohtonih sorti.

Međunarodna izložba vina i vinarske opreme Vinistra je najstarija regionalna izložba koja se održava svake godine protekla tri desetljeća. S obzirom da na izložbi sudjeluje više od stotinu izlagača odnosno vinara koji sudjeluju na manifestaciji, a čija vina dolaze kušati tisuće posjetitelja te eno stručnjaka i promotora stoga svojim značajem i stečenim ugledom predstavlja izvanredan događaj za promociju svih hrvatskih proizvođača vina.

Ova manifestacija je od izuzetne važnosti za promoviranje nacionalnih i regionalnih sadržaja, jačanje prepoznatljivosti eno i gastro sektora, a time i za razvoj ukupnih potencijala vinarstva Hrvatske.

Sredstva potrebna za provedbu ovog Zaključka u iznosu od 30.000,00 eura osigurana su u okviru Državnog proračuna Republike Hrvatske za 2024. s projekcijom za 2025. i 2026. godinu u okviru razdjela 060 Ministarstva poljoprivrede.

Ministarstvo poljoprivrede će kao suorganizator izravno sudjelovati u najmu prostora za održavanje manifestacije te u angažiranju osoblja za promidžbene i promotivne aktivnosti tijekom trajanja manifestacije.